Държавен вестник, бр. 6, 2014 г., стр. 29

БРОЙ  6	
Д Ъ Р Ж А В Е Н  В Е С Т Н И К 	
СТР.  29  
Чл. 37. (1) За присъединяване на клиент към 
преносната мрежа за електропроводи и уредби, 
собственост на клиента и работещи в паралел с 
електроенергийната система, както и за радиално 
захранени клиенти с високи изисквания за си-
гурност, с цел ограничаване на смущението при 
отказ на прекъсвач, който участва във връзката 
между клиента и електроенергийната система, се 
прилага устройство за резервиране на отказа на 
прекъсвача (УРОП) за автоматично изключване 
на всички прекъсвачи, съседни на прекъсвача, 
който е отказал да изключи.
(2) Необходимостта от УРОП се съгласува 
с оператора на електропреносната мрежа въз 
основа на изчисления за устойчивост.
(3) Устройството се организира на принципа 
„УРОП на прекъсвач“.
(4) Монтирането, въвеждането и поддържа-
нето на УРОП е задължение на собственика на 
обекта, в който се въвежда.
(5) Конкретните настройки и въздействието 
на УРОП се определят съгласувано с оператора 
на електропреносната мрежа.
Чл. 38. (1) За електропроводите, свързващи 
клиента и работещи в паралел с преносната 
мрежа на напрежение 110 kV и по-високо, задъл-
жително се осигуряват устройства за пренос на 
сигнали за ускоряване (съвместно действие) на 
релейните защити в двата края на свързващия 
електропровод.
(2) При необходимост заинтересованите 
страни съгласуват автоматично дистанционно 
изключване на прекъсвач в съседна електрическа 
уредба при действие на УРОП.
(3) Конкретните технически решения са 
предмет на проект и се съгласуват с оператора 
на електропреносната мрежа, като времето за 
пренос на сигналите не трябва да бъде по-го-
лямо от 20 ms.
Чл. 39. (1) Настройките на релейните защити 
в електрическите уредби на клиента се опре-
делят и предлагат в проекта и преди началото 
на експлоатацията се уточняват и съгласуват с 
оператора на електропреносната мрежа на базата 
на актуализирани изчисления.
(2) Настройките на релейните защити на 
присъединенията между електрическите уредби 
на клиента и електроенергийната система се 
определят от оператора на електропреносната 
мрежа.
(3) Настройките на релейните защити и ав-
томатични устройства, монтирани в уредбите 
на клиента, са задължителни и се изпълняват 
от него.
Чл. 40. За нуждите на управлението на елек-
троенергийната система всеки клиент трябва да 
осигури техническите средства и да реализира 
следните комуникационни възможности:
1. телефон (основен и резервен, мобилен);
2. факс или електронен адрес;
3. телеизмерване и телесигнализация;
4. телеуправление;
5. дистанционно отчитане на данни от сред-
ствата за търговско измерване.
Чл. 41. (1) В договора, сключен съгласно чл. 62, 
операторът на преносната мрежа и ползвателите 
задължително се договарят за разпределяне на 
отговорностите в мястото на присъединяване и 
уточняват следното:
1. собственост, управление, поддръжка;
2. оперативни схеми;
3. списък на съоръженията;
4. списък на средствата за измерване и те-
лекомуникация;
5. достъп до обекта;
6. проверки на релейните защити;
7. ремонтни работи;
8. координация на безопасността.
(2) В зависимост от конкретните условия 
операторът на електропреносната мрежа може 
да изиска от клиентите монтирането на проти-
воаварийна автоматика, изпълняваща защитни 
функции в мястото на присъединяването им. 
Защитните функции (логиката на автоматика-
та), настройките и мястото на монтирането им 
се определят от Електроенергийния системен 
оператор (ЕСО), а доставката и монтажът са за 
сметка на клиента, ако е в неговата собственост.
Раздел IV
Технически изисквания за присъединяване на 
производители
Чл. 42. (1) Електрическите синхронни и асин-
хронни генератори трябва да бъдат пригодни за 
продължителна експлоатация при всички въз-
можни експлоатационни и климатични условия 
в мястото на тяхното инсталиране.
(2) Електрическите генератори трябва да бъдат 
конструирани и монтирани така, че да издържат 
без повреди при възникване на внезапно трифаз-
но късо съединение на клемите на генератора.
(3) Номиналната активна мощност на елек-
трическите генератори трябва да се запазва 
при отклонение на напрежението на клеми-
те на генератора до ± 5 % и на честотата до  
± 2,5 %.
(4) При отклонения на напрежението в мястото 
на присъединяване в диапазон ± 10 % от номи-
налната стойност работната точка на генератора 
при максимално натоварване трябва да остава в 
границите на работната му P-Q диаграма.
(5) При отклонения на честотата електроцен-
тралите трябва да остават включени и да дос-
тавят мощност към преносната мрежа съгласно 
изискванията на оператора на съответната мрежа 
и техническите възможности, определени от за-
вода производител на оборудването. Честотните 
диапазони и продължителността на работа се 
уточняват в договора за присъединяване и до-
говора за достъп.
(6) Производствените агрегати от ТЕЦ, 
ВЕЦ, газова електрическа централа (ГЕЦ) и 
газово-парова електрическа централа (ГПЕЦ), 
присъединени към преносната мрежа, трябва 
да са пригодени за надеждно преминаване от 
произволна работна точка към отделяне от мре-
жата и режим на захранване само на собствени 
нужди (СН). При това агрегатите трябва да са 
в състояние да работят най-малко два часа в 
този режим.